## Pravilnik o zdravstvenim pregledima za utvrđivanje zdravstvene sposobnosti za držanje ili držanje i nošenje oružja

### NN 79/1992 (26.11.1992.), Pravilnik o zdravstvenim pregledima za utvrđivanje zdravstvene sposobnosti za držanje ili držanje i nošenje oružja

# MINISTARSTVO UNUTARNJIH POSLOVA

Na temelju članka 18. Zakona o oružju ("Narodne novine", broj
69/92) ministar unutarnjih poslova Republike Hrvatske uz suglasnost ministra
zdravstva Republike Hrvatske donosi

## PRAVILNIK

### o zdravstvenim pregledima za utvrđivanje zdravstvene sposobnosti za držanje ili držanje i nošenje oružja

Članak 1.

Ovim se pravilnikom propisuju uvjeti koje moraju ispunjavati zdravstvene
organizacije koje će obavljati zdravstvene preglede kojima se utvrđuje
zdravstvena sposobnost za držanje ili držanje i nošenje oružja. način i
postupak obavljanja zdravstvenih pregleda, popis bolesti i zdravstvenih
stanja koja osobu čine nesposobnom za držanje i nošenje oružja, način vođenja
evidencije i medicinske dokumentacije i sadržaj uvjerenja o izvršenom zdravstvenom
pregledu, nadležnost. Sastav i način rada drugostupanjske zdravstvene komisije
i naknade u svezi s utvrđivanjem zdravstvene sposobnosti.

Članak 2.

Zdravstveni se pregledi mogu obavljati u zdravstvenim organizacijama
koje ispunjavaju uvjete propisane ovim pravilnikom.

Članak 3.

U zdravstvenim organizacijama zdravstvene preglede za držanje ili držanje
i nošenje oružja obavljaju zdravstvene komisije.

Zdravstvena komisija sastoji se od četiri člana i to:

- specijaliste medicine rada ili liječnika opće medicine,

- specijaliste za očne bolesti,

- specijaliste neuropsihijatra;

- psihologa.

Uvjerenje o zdravstvenoj sposobnosti za držanje ili držanje i nošenje
oružja izdaje nadležna zdravstvena organizacija na temelju pregleda zdravstvene
komisije.

Članak 4.

Zdravstvene organizacije koje obavljaju zdravstvene preglede osoba za
držanje ili držanje i nošenje oružja moraju imati slijedeće uređaje i opremu:

- aparat za mjerenje tlaka,

- fonendoskop,

- ležaj za pregled,

- vagu,

- visinomjer,

- Combur-test

- mikroskop;.

- pipete po Westergreenu,

- fokus lampu, .

- Hartnackovo povećalo,

- dvije vrste peudoisokromatskih tablica,

- električni oftalmoskop.

- plan-zrcalo ili retionoskop,

- optotipi za ispitivanje vidne oštrine na daljinu,

- ormarić s korekcijskim staklima,

- orthoreter ili sličan aparat,

- baterijsku lampu,

- čekić za ispitivanje refleksa,

- pribor za ispitivanje površinskog i dubinskog osjeta,

- bateriju testova za ispitivanje intelektualnih sposobnosti,

- upitnike i inventare ličnosti.

- sportski sat.

Članak 5.

Zdravstveni pregled za utvrđivanje zdravstvene sposobnosti za držanje
ili držanje i nošenje oružja obuhvaća:

- u općem dijelu - obiteljsku anamnezu, osobnu

anamnezu, kompletan status, mjerenje visine, težine i krvnog tlaka,
orijentacijsko ispitivanje sluha i ravnoteže,

- u specijalističkom pregledu očiju - ispitivanje vidnih funkcija na
orthoreteru ili sličnom aparatu i optotipima, ispitivanje prozirnih sredina
oka, pregled očne pozadine i ispitivanje boja pseudoisokromatskim tablicama.

- u neurološkom pregledu - anamnezu i fizikalni

pregled glave, vrata, kranijalnih živaca, ekstremiteta, motorike, refleksa,
senzibiliteta, govora, pisanja i kralježnice,

- u psihijatrijskom pregledu - vanjski aspekt, kontakt, svijet, orijentaciju,
psihomotoriku, mišljenje, afektivitet, pažnju, volju, intelekt, mnestičke
funkcije, znanje i informiranost, nagonske reakcije, socijalne motivacije
i adaptaciju,

- u psihologijskom pregledu - ispitivanje intelektualnih sposobnosti
testovima inteligencije, crta lićnosti, testovima ličnosti i intervju.

Članak 6.

Osoba koja želi držati ili držati i nositi oružje, smatra se prema ovome
pravilniku sposobnom za držanje ili držanje i nošenje oružja, ako ne boluje
od ovih bolesti. odnosno ako nema neku od ovih ozljeda ili mana:

1. kombinirana ili u jačem stupnju izražena i samostalna nenormalna
psihička stanja i bolesti što se manifestiraju kao intelektualna insuficijencija,
smetnje, smanjenje ili odsutnost pažnje i koncentracije, psihomotorna ili
senzomotorna usporenost i nekoordiniranost, u većem stupnju izražena devijacija
ličnosti,

2. demencije svih etiologija,

3. akutne psihoze, bez obzira na etiologiju, ili kronične psihoze s
izraženim rezidualnim ili regresivnim promjenama,

4. izražene promjene u afektivnoj i moralno-etičkoj sferi psihopatske
ličnosti koje utječu na sigurno rukovanje oružjem,

5. izraženi neurotski poremečaji koji utječu na sigurno rukovanje oružjem;

6. alkoholizam, osim u medicinski kontroliranim slučajevima apstinencije
od najmanje 6 mjeseci i ako nema psihičkih promjena ili neuroloških komplikacija,

7. toksikomanija, osim u medicinski kontroliranim slučajevima apstinencije
od najmanje 12 mjeseci i ako nema psihičkih promjena ili neuroloških komplikacija,

8. stanja i bolesti koje se manifestiraju poremećajima koordinacije,
rigorom, tremorom, horeatičnim i atetotičnim pokretima (sclerosis multiplex
M. Wilson, M. Parkinson itd.),

9. svi oblici epilepsije i drugi poremećaji svijesti osim medicinski
kontroliranih slučajeva u kojima se bez terapije napadi ne pojavljuju najmanje
dvije godine,

10. neurološka stanja, bolesti, ozljede te anomalije živaca i mišića
koje utječu na sigurno rukovanje oružja,

11. maligni tumori središnjega živčanog sustava. prema lokalizaciji
i histološkom nalazu,

12. stanje nakon ozljede mozga, sa psihičkim i neurološkim posljedicama
koje utječu na sigurno rukovanje oružjem,

13. stanja nakon ozljede mozga s izraženim neurološkim znacima i simptomima
koje sami po sebi nisu smetnja za sigurno rukovanje oružjem do 6 mjeseci
od ozljede,

14. nespecifične i specifične upale odnosno bolesti središnjega živčanog
sustava, u tijeku bolesti i 6 mjeseci nakon izlječenja,

15. ateroskleroza mozga u izraženom stadiju s poremećajima koji ugrožavaju
sigurno rukovanje oružjem,

16. luetične bolesti središnjeg živčanog sustava: s poremećajima koji
ugrožavaju sigurno rukovanje oružjem.

Stanja i bolesti organa vida:

1. bolesti ili mane organa vida koje funkciju vida poremećuju toliko
da mogu ugroziti sigurno rukovanje oružjem.

2. oštrina vida, korigirana ili nekorigirana, ne smije biti manja u
zbroju na oba oka od 0,8, a bolje oko mora imati vizus 0,5. U takvu slučaju
vidno polje mora biti potpuno riormalno,

3. oštečenje vidnog polja prema slijedećim kriterijima: dopušta se temporalno
suženje od 20", a da se pri tome eliminira utjecaj monokularnih skotoma.

Stanja i bolesti organa ravnoteže i sluha

Bolesti vestibularnog aparata s poremećajima ravnoteže.

Stanja i bolesti srca i krvnih žila:

1. teški slučajevi bolesti koronarnih krvnih žila, s učestalim napadima
angine pectoris,

2. stanje nakon infarkta miokarda, bez anginoznih smetnja ili znakova
poremećaja ritma, do 6 mjeseci,

3. bolesti srca koje mogu dovesti do promjene ritnia i sinkopalnog stanja,

4. urođene i stečene srčane mane sa znacima dekompenzacije,

5. urođene i stečene bolesti velikih krvnih žila sa znacima dekompenzacije,

6. kompletni srčani blok, osim inplanktiranoga elektronskog stimulatora
(PEACE MAKER),

7. kronično plućno srce sa znacima dekompenzacije,

8. stanje nakon perikarditisa sa znacima konstrikcije,

9. hipertonična bolest s dijastolnim tlakom višim od 120 mm Hg, sa znacima
oštećenja krvnih žilica oka, mozga, srca ili bubrega.

Stanja i bolesti respiratornog sustava:

Bolesti koje izazivaju tešku respiratornu, kardiorespiratornu ili srčanu
insuficijenćiju (kronični bronhitis s teškim emfizemom, teški oblik bronhijalne
astme i sl.).

Bolesti gastrointestinalnoga i urinarnog sustava:

Teške bolesti jetre ili bubrega zbog kojih mogu nastupiti kolike, odnosno
komatozna stanja.

Bolesti endokrinog sustava:

1. dijabetes melitus kompliciran očnim, živčanim ili kardiovaskularnim
poremećajima i nekompenziranom acidozom,

2. hipertireoidoze težeg oblika, s okulobulbatorinim sindromom ili komplikacijama
kardiovaskularnog sustava.

3. teški oblici hipertireoidoze praćeni bradipsihijom.

4. hiper - i hipoadenokorticizam u teškim oblicima.

Bolesti krvnog sustava:

Maligne hemopatije i retikuloze, osim ako liječnik specijalist hemotolog
izričito ne naglasi da je osoba sposobna za sigurno rukovanje oružjem.

Članak 7.

Zdravstvene organizacije obvezne su prilikom prikupljanja anamnestičkih
podataka građanina zatražiti podatak o posjedovanju oružja te u slučaju
utvrđivanja dijagnoza propisanih ovim pravilnikom o tom obavijestiti nadležnu
policijsku upravu prema mjestu prebivališta građanina obrazac broj 2).

Članak 8.

Zdravstvene organizacije koje obavljaju zdravstvene preglede osoba za
držanje ili držanje i nošenje oružja obvezne su voditi posebnu evidenciju
obrazaca i čuvati medicinsku dokumentaciju svih osoba pregledanih radi
izdavanja uvjerenja o zdravstvenoj sposobnosti za držanje ili za držanje
i nošenje oružja.

Posebnu evidenciju iz stavka 1. ovog članka čine: 1. zdravstveni karton
osobe koja drži ili drži i nosi oružje obrazac broj 1).

2. izvješće o promjeni zdravstvenog stanja osobe koja drži ili drži
i nosi oružje obrazac broj 2),

3. uvjerenje o izvršenom zdravstvenom pregledu (obrazac broj 3).

Obrasci evidencije iz stavka 2. ovog članka sastavnim su dijelomovog
pravilnika.

Medicinska se dokumentacija u svezi s izdavanjem zdravstvenog uvjerenja
(zahtjev za izdavanje zdravstvenog uvjerenja, liječnički nalazi, nalazi
psihologa, laboratorijski, rendgenski i drugi nalazi i dokumenti) čuva
u zdravstvenoj organizaciji pod brojem evidencije izdatih zdravstvenih
uvjerenja.

Članak 9.

Osoba koja nije zadovoljna ocjenom zdravstvene komisije o zdravstvenoj
sposobnosti za držanje ili držanje i nošenje oružja, može podnijeti zahtjev
za utvrđivanje zdravstvene sposobnosti drugostupanjskoj zdravstvenoj komisiji.

Rješenje drugostupanjske zdravstvene komisije smatra se konačnim.

Članak 10.

Kriteriji za ocjenjivanje zdravstvene sposobnosti za držanje ili držanje
i nošenje oružja trebaju biti ujednačeni u svim zdravstvenim organizacijama
ovlaštenim za obavljanje zdravstvenih pregleda.

Drugostupanjska zdravstvena komisija obvezna je pratiti rad komisija
iz stavka 1. članka 3. ovog pravilnika i usklađivati njihove kriterije
za ocjenjivanje zdravstvene sposobnosti.

Članak 11.

Drugostupanjska zdravstvena komisija sastavljena je od osoba specijalnosti
propisanih člankom 3. stavka 1. ovog pravilnika

Članak 12.

Naknadu zdravstvenog pregleda plaćaju sami građani koji žele držati
ili držati i nositi oružje, dok za djelatnike koji obavljaju zaštitu imovine
naknadu plaćaju pravne osobe koje ih šalju na pregled.

Cijenu naknade zdravstvenih pregleda za držanje ili držanje i nošenje
oružja odredit će ministar zdravstva posebnim rješenjem.

Članak 13.

Ovaj pravilnik stupa na snagu osmog dana od dana objave u "Narodnim
novinama".

Broj: 511-01-43-25707/1-1992

Zagreb, 20. studenoga 1992.

Ministar unutarnjih poslova

**Ivan Jarnjak, v. r,**

---

```

Obrazac 1
__________________________________________________________________________________

__________________________________
        naziv organizacije zdravstva

ZDRAVSTVENI KARTON
osobe koje drži ili drži i nosi oružje

Uvjerenje se traži za:                                  Datum upisa ___________________________
1. držanje
2. držanje i nošenje oružja

IZJAVA PREGLEDANOG:
Izjavljujem da nikada nisam bio liječen od živčanihi duševnih bolesti; te nisam imao napadaje padavice ili drugih živčanih napadaja, da nikada nisam gubio svijest, da nisam imao potres mozga, da ne patim od vrtoglavice te de nisam alkoholičar, niti liječe
alkoholizma.

                                                                ____________________________
                                                                                potpis

OPĆI PODACI
Prezime i ime ______________________________ Ime oca ________________________
Dan, mjeaec i godina rođenja _________________________________________________
Mjesto rođenja _____________________________ Mjesto boravka ___________________
Ulica i kbr. ____________________________ Spol ______________________________
Bračno stanje __________________________ Školska sprema ______________________
Zaposlen-a kod ________________________________________________________________
Posao koji obavlja ___________________________ Odslužio vojsku __________________
Osobna iskaznica broj _______________________ Izdana od________________________
Da li već ima dozvolu za:       a) držanje oružja
                                b) držanje i nošenje oružja

                                                ANAMNEZA
OSOBNA                                  OBITELJSKA

bolesti pluća           ne - da                 šećerna bolest          ne - da
bolesti jetre           ne - da                 duševne bolesti ne - da
bolesti srca            ne - da                 alkoholizam             ne - da
visok RR                ne - da                 psihoze         ne - da
šećerna bolest          ne - da                 padavica                ne - da
krvožilje               ne - da                 bolesti srca            ne - da
frakture                ne - da                 visoki RR               ne - da
bolesti zglobova        ne - da

Izvod iz medicinske dokumentacije

SADAŠNJE STANJE

Visina
Težina
Puls
RR
Opći izgled
Glava i vrat
Sluznice
Koža
Limfne žlijezde
Grudni koš
Srce
Pluća
Trbušni organi.
Genitourinarni organi
Kralježnica
Gornji udovi
Donji udovi

LABORATORIJSKI NALAZI

SE ____________- E______________ Hgb____________L ______GUK ______WaR________

URIN:_____________ Alb.______________ Sach. _______________Sed.________________

RTG SRCA I PLUĆA ____________________________________________________
EKG ___________________________________________________________________

OSTALI NALAZI

MIŠLJENJE
a) za držanje oružja                            sposoban        nesposoban
b) za držanje i nošenje oružja                  sposoban        nesposoban

________________________
        potpis liječnika

OFTAMOLOŠKI PREGLED

VISUD-  OD _____________________        TONUS ________________________
                OS _____________________

FUNDUS ___________________________________________________________________

OSTALI NALAZI _______________________________________________________

MIŠLJENJE:
a) za držanje oružja                            sposoban        nesposoban
b) za držanje i nošenje oružja                  sposoban        nesposoban

_____________________
        potpis liječnika

NEUROPSIHIJATRIJSKI PREGLED

ANAMNEZA
Trauma glave    - bez gubitka svijesti
                - s gubitkom svijesti

Nesvjestice ________________________________ Vrtoglavice _______________________
Alkohol __________________________________ Padavica _________________________
Neuroze ______________________________________________________________________
Ostalo ________________________________________________________________________

Liječenje kod neuropsihijatra   - ambulantno
                                - bolničko
Neurološki status _______________________________________________________________

Psihički status __________________________________________________________________

EEG ___________________________________________________________________________

Ostalo __________________________________________________________________________

MIŠLJENJE:
a) za držanje oružja                            sposoban        nesposoban
b) za držanje i nošenje oružja                  sposoban        nesposoban

_____________________
        potpis liječnika

PSIHOLOGIJSKO ISPITIVANJE

PNT
RPM
RSB
TRL
MMPI
MMQ
TAM
BS
D
INTERVIEW
OSTALO

MIŠLJENJE
a) za držanje oružja                            sposoban        nesposoban
b) za držanje i nošenje oružja                  sposoban        nesposoban

_________________________
        potpis psihologa

DOPUNSKI SPECIJALISTIČKI NALAZI (u slučaju potrebe)

Otorinolaringolog
Ortoped
Reumatolog
Internista
Ginekolog
Ostali

ZAKLJUČNO MIŠLJENJE O SPOSOBNOSTI
a) za držanje oružja                            sposoban        nesposoban
b) za držanje i nošenje oružja                  sposoban        nesposoban

                Potpisi članova komisije        ________________________________________
                                                liječnik medicine rada ili opće medicine

                                                ________________________________________
                                                                oftamolog

                                                ________________________________________
                                                                neuropsihijatar

                                                ________________________________________
                                                                psiholog

Obrazac 2
_________________________________________________________________________________

_________________________________
naziv zdravstvene organizacije

Broj: ___________________________
_________________________________
mjesto i datum

IZVJEŠĆE O PROMJENI ZDRAVSTVENOG STANJA OSOBE KOJA DRŽI ILI DRŽI I NOSI ORUŽJE

POLICIJSKOJ UPRAVI _______________________________________

Liječničkim pregledom kod _____________________________________________________
                                                        ime, ime oca, prezime

_______________________________________________ ________________________________
                datum i mjesto rođenja,                                 prebivalište

utvrđena je promjena zdravstvenog stanja slijedećim dijagnozama:
_________________________________________________________________________________
_________________________________________________________________________________
_________________________________________________________________________________

Temeljem članka 5: Pravilnik o zdravstvenin pregledima za utvrđivanje zdravstvene sposobnosti za držanje ili za držanje i nošenje oružja ("Narodne novine"), broj ___/91, imenovani-a NIJE SPOSOBAN za držanje ili za držanje oružja.

____________________________
        potpis liječnika

Obrazac 3
_________________________________________________________________________________

REPUBLIKA HRVATSKA
MINISTARSTVO ZDRAVSTVA

Broj:__________________________
______________________________
        mjesto i datum

Na temelju članka 18. Zakona o oružju ("Narodne novine", broj 69/92) i članka 3. Pravilnika o zdravstvenoj sposobnosti za držanje ili držanje i nošenje oružja ("Narodne novine", broj ____/92) Komisija za zdravstvene preglede

_________________________________________________________________________________
                                        naziv medicinske ustanove

povodom izvršenog zdravstvenog pregleda ___________________________________________
                                                                        ime i prezime
_________________________________________________________________________________
                                datum rođenja, mjesto rođenja, prebivalište

radi utvrđivanja zdravstvene sposobnosti za držanje ili držanje i nošenja oružja, izdaje:

UVJERENJE

Potvrđuje se da je _____________________________________________________________
                                                ime i prezime

iz _____________________________________________________________________________

zdravstveno sposoban - nesposoban _______________________________________________

____________________________________________________________________________________

Uvjerenje se izdaje u svrhu _______________________________________________________

Osoba koja je nezadovoljna ocjenom ove komisije, može podnijeti zahtjev da se uputi na pregled drugostupanjskoj komisiji ______________________________________________
u roku od 15 dana od primitka ovog uvjerenja.

Predsjednik komisije

_________________________________________________________________________________

```

Pravilnik, NN 79/1992-2086